CELEX: 32005D0007
Language: sk
Date: 2004-12-27 00:00:00
Title: 2005/7/ES: Rozhodnutie Komisie z 27. decembra 2004, ktorým sa schvaľuje metóda klasifikácie trupov z ošípaných na Cypre (oznámené pod číslom dokumentu K(2004) 5296)

5.1.2005   
            
            
               SK
            
            
               Úradný vestník Európskej únie
            
            
               L 2/19
            
         
      ROZHODNUTIE KOMISIE
   
   z 27. decembra 2004,
   ktorým sa schvaľuje metóda klasifikácie trupov z ošípaných na Cypre
   (oznámené pod číslom dokumentu K(2004) 5296)
   (Iba text v gréckom jazyku je autentický)
   (2005/7/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Článok 2 ods. 3 nariadenia (EHS) č. 3220/84 stanovuje, že klasifikácia trupov z ošípaných sa musí určiť na základe odhadu obsahu chudého mäsa v súlade so štatisticky overenými metódami hodnotenia, ktoré vychádzajú z fyzického merania jednej alebo viacerých anatomických častí trupu ošípanej. Povolenie klasifikačných metód je podmienené dodržaním maximálnej tolerancie štatistickej chyby pri hodnotení. Táto tolerancia je uvedená v článku 3 nariadenia Komisie (EHS) č. 2967/85 z 24. októbra 1985, ktoré stanovuje podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (2).
            
         
               (2)
            
            
               Cyperská vláda požiadala Komisiu o povolenie metódy klasifikácie trupov z ošípaných, pričom poskytla výsledky pokusnej pitvy, ktorá bola vykonaná pred dňom pristúpenia, a predložila druhú časť protokolu stanoveného v článku 3 nariadenia (EHS) č. 2967/85.
            
         
               (3)
            
            
               Na základe posúdenia tejto žiadosti sa dospelo k záveru, že podmienky na schválenie tejto klasifikačnej metódy sú splnené.
            
         
               (4)
            
            
               Obchodná prax na Cypre nevyžaduje odstránenie jazyka a obličiek z trupu ošípanej, čo by sa malo zohľadňovať pri upravovaní hmotnosti pri štandardnej prezentácii.
            
         
               (5)
            
            
               Nemožno povoliť nijakú úpravu prístroja ani klasifikačnej metódy inak ako formou nového rozhodnutia Komisie, prijatého na základe nadobudnutých skúseností. Je preto možné, že toto povolenie bude zrušené.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Podľa nariadenia (EHS) č. 3220/84 sa na klasifikáciu trupov z ošípaných na Cypre týmto schvaľuje používanie nasledujúcej metódy:
   
               —
            
            
               prístroj s názvom „Hennessy Grading Probe (HGP 4)“ a s ním súvisiace metódy hodnotenia; podrobné informácie o tomto prístroji a metódach sú uvedené v prílohe.
            
         Článok 2
   Na rozdiel od štandardnej prezentácie uvedenej v článku 2 nariadenia (EHS) č. 3220/84 sa na Cypre môžu pred vážením a klasifikáciou prezentovať trupy z ošípaných obsahujúce jazyk a obličky. Na účely určenia predbežnej ceny za trup z ošípanej na porovnateľnom základe sa zaznamenaná hmotnosť tela za tepla zníži o 0,8 kg.
   Článok 3
   Úpravy prístroja alebo metódy hodnotenia nie sú povolené.
   Článok 4
   Toto rozhodnutie je určené Cyperskej republike.
   
      V Bruseli 27. decembra 2004
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie zmenené a doplnené nariadením (ES) č. 3127/94 (Ú. v. ES L 330, 21.12.1994, s. 43).
   
      PRÍLOHA
      Metódy klasifikácie trupov z ošípaných na Cypre
      Hennessy Grading Probe (HGP 4)
      
                  1.
               
               
                  Na klasifikáciu trupov z ošípaných sa používa prístroj s názvom „Hennessy Grading Probe (HGP 4)“.
               
            
                  2.
               
               
                  Tento prístroj je vybavený sondou s priemerom 5,95 mm (6,3 mm pri čepeli v hornej časti sondy), obsahuje fotodiódu (Siemens LED typu LYU 260-EO) a fotodetektor typu 58 MR a jeho prevádzková vzdialenosť je v rozmedzí od 0 do 120 mm. Výsledky meraní sa prepočítavajú do obsahu odhadovaného podielu chudého mäsa buď s pomocou prístroja HGP 4 alebo k nemu pripojeného počítača.
               
            
                  3.
               
               
                  Obsah chudého mäsa z trupu sa vypočíta podľa nasledujúceho vzorca:
                  
                     
                  kde:
                  ý= odhadovaný percentuálny podiel chudého mäsa z trupu,
                  X1= hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 8 cm od stredovej čiary trupu za posledným rebrom,
                  X2= hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 6 cm od stredovej čiary trupu medzi tretím a štvrtým posledným rebrom,
                  W= hrúbka svalu v milimetroch, meraná súčasne a v rovnakom bode ako X2.
                  Vzorec platí pre trupy s hmotnosťou od 55 do 120 kg.